की तकलीफों से कभी बचा भी जा सकता है ? '
'जीवन और मृत्यु जैसी कोई चीज ही नहीं होती ।'
आप ऐसा कैसे कह सकते हैं?'
खुद यह दुनिया ही हमारे अनुभवों के प्रवाह में समस्त पदार्थों की एकात्मकता (यूनिटी) है। लेकिन लोगों के दिमाग प्रकृतिक की घटनाओं को जीवन और मृत्यु यिन और यांग होने या न होने जैसे टुकड़ों में बांट देते हैं। हमारा दिमाग उन्हीं चीजों को संपूर्ण रूप से सच मानता है, जिन्हें हमारी ज्ञानेन्द्रियां अनुभव कर पाती हैं। और ऐसा होने के बाद ही पदार्थ, उन वस्तुओं में बदल जाता है जिन्हें मानव आमतौर से भिन्न रूपों में देखता है।
भौतिक संसार के रूप और जीवन-मृत्यु, स्वास्थ्य और बीमारी दुख और आनंद जैसी अवधारणाएं, सभी इंसानों के मन में उपजती हैं। उक्त सूत्र में जब बुद्ध ने कहा कि, सब कुछ रिक्त है तो वे न केवल मानव की बुद्धि द्वारा निर्मित, अंतर्निहित वास्तविकता को खारिज कर रहे थे, बल्कि वे यह भी घोषित कर रहे थे कि, सारी मानवीय भावनाएं भी भम्रजाल हैं।
आप का मतलब सभी कुछ भ्रम है - क्या बचता, कुछ भी नहीं।'
'बचता कुछ भी नहीं? स्पष्ट ही रिक्तता की धारणा तो हमारे मन में बची रहती ही है । ' मैंने उस व्यक्ति से कहा, 'यदि तुम नहीं जानते कि कहां से आए हो और कहां जा रहे हो, तो इस बारे में निश्चयपूर्वक कैसे कह सकते हो कि, इस वक्त तुम यहां मेरे सामने खड़े हो । या अस्तित्व अर्थहीन नहीं है?'
उस सुबह मैंने एक चार वर्ष की बालिका को अपनी मां से पूछते सुनाः 'मैं इस दुनिया में क्यों पैदा हुई? क्या नर्सरी स्कूल जाने के लिए? '
स्वाभाविक ही मां उसे ईमानदारी से यह नहीं कह पाईः 'हां, इसीलिए, और अब जाओ यहां से । ' लेकिन आप कह सकते हैं कि, इन दिनों लोग, वाकई नर्सरी स्कूल ( बालमंदिर) जाने के लिए ही पैदा होते हैं।
कॉलेज